Exqrch/javanese-Komodo-pixelgpt huggingface dataset:
Taun 2005, Anwar "Jimpe" sakanca nerbitaken buku kanthi irah-irahan Makassar Nol Kilometer
Panjenenganipun dados panyerat, pambesut, saha kurator
Anwar “Jimpe” ugi dipundadosaken mitra déning para panaliti ingkang badhé nindakaken panalitèn babagan literasi saha kabudayan dhaérah
Anwar "Jimpe" ngendika bilih kathah cara ingkang saged dipuntindakaken kagem nyaosaken energi positif dhumateng para mudha supados boten tumut tawuran, vandalisme, saha narkoba
Anwar "Jimpe" ngajak para mudha neliti masalah sosial saha budaya
Asilipun pengamatan saha risét kala wau dipunserat lumantar blog saha buku, sanèsipun arupi film dokumenter
Dipunsarengi kaliyan kagiyatan penerjemahan, kurasi, saha publikasi, muncul kathah literatur babagan manungsa saha aspek sosail-budaya Bugis, Makassar, saha Mandar- tigang suku ingkang wonten ing kidul saha kulonipun Sulawesi
Kagiyatan sanèsipun, Anwar "Jimpe" saha kanca komunitasipun kersa nawaraken jati dhiri Kutha Makassar ingkang langkung sae: kutha literasi
Amargi miturut panjenenganipun, literasi gadhah teges kados pundi ngajak tiyang sanès kagem ngangsu kawruh ingkang langkung malih
Tiyang umum dipunsuwun neliti lajeng nyerat panalitenipun babagan kuthanipun, Makassar
Anwar "Jimpe" miwiti kagiyatanipun kanthi ngawontenaken transliterasi utawi alih bahasa dhumateng buku-buku babagan Sulawesi ingkang kathahipun dipunserat déning panaliti asing
Miturut pengamatanipun Anwar "Jimpe", nagntos taun 2000-an, narasi babagan Sulawesi langkung kathah terbit miturut perspektif saking njawinipun Sulawesi
Tuladhanipun buku kanthi irah-irahan The Voyahe to Marege':Pencari Teripang dari Makassar di Australia (2017).
Buku anggitanipun C Campbell Macknight punika terbit sepisanan wonten bahasa Inggris kanthi irah-irahan "The Voyage to Marege': Macassan Trepangers in Northern Australia"
Sasampunipun langkung saking 40 taun, buku punika dados rujukan kagem panaliti asing saha lokal, buku punika dipunterbitaken malih déning Ininnawa dipunjangkepi kaliyan besutan ngagem bahasa ingkang langkung anyar
Ingkang ngyasa Tanah Indie
Tanah Indie punika dipun-yasa nalikanipun Anwar "Jimpe" sakanca taksih dados mahasiswa taun 1999
Tanah Indie punika salah satunggaling lembaga nirlaba ingkang wigati kaliyan kajian, diskusi, pameran, saha penerbitan
Ingkang ngyasa Kampung Buku
Kampung Buku punika dipun-yasa minangka papan kagem maos, penerbitan, nuli ngajak tiyang sanès neliti saha nyerat babagan kutha Makassar lumantar buku saha blog
Pramila, kathah buku ingkang wosipun asil panalitèn saha kurasi sejarah Bugis-Makassar saha Mandar ingkang gadhah corak maritim
Buku-buku punika asring dipundadosaken sumber panalitèn babagan sosial-budaya Sulawesi Kidul saha Sulawesi Kulon
Kampung Buku punika dipun-yasa dados perpustakaan saha kagem kagiyatan literasi
Kampung Buku punika ugi dipunjangkepi kaliyan penerbitan saha kafé alit
Kampung Buku punika wiwitanipun nalika Anwar "Jimpe" saha garwanipun, Fitriani A Dalay, pindah saking dalemipun tiyang sepuhipun tumuju griya warisan saking kulawarganipun Jalan Daeng Sirua, taun 2008
Griya kasebut lajeng dados Kampung Buku ingkang gadhah perpustakaan, penerbitan, saha kafé
Kampung Buku dados papan panggenan kagem nongkrong wonten satengahipun gedhung, mal, saha hotel ingkang langkung kathah saha ageng wonten Makassar
Griya punika kados dados ruang publik
Anwar "Jimpe" dados kurator Jakarta Biennale wiwit taun 2015.
Aris Aprila Aris Aprila (Jakarta, 23 April 1987; yuswa 31 taun) inggih punika satunggaling sutrésna kéwan segawon
Aris punika ugi nggladhi kéwan segawon mligi wonten kaprigelan tartamtu
Aris Aprila punika putra tunggal saking tiyang sepuhipun
Aris punika lulusan saking sekolah wonten ing SMAN 9 Bandung (2005)
Ugi piyambakipun punika kuliyah wonten ing Universitas Padjajaran jurusan Ilmu Komunikasi (2009)
Aris Aprila kathah nglampahi alangan-alangan saking kagiyatan nggladhi kéwan segawon, dipunwiwiti nalika tiyang sepuhipun boten sarujuk kaliyan Aris ingkang badhé ngingah-ingah kéwan segawon
Aris sejatosipun sampun remen kaliyan kéwan segawon punika awit taksih timur
Ananging punika boten dipunsarujuki kaliyan tiyang sepuhipun
Kéwan-kéwan segawon ingah-ingahanipun boten dipunkeparengaken mlebet griya
Namung angsal dipundunungaken wonten plataran griya
Ugi piyambakipun medal saking pakaryanipun lajeng milih nggladhi kéwan segawon, kamangka nalika punika piyambakipun sampun nyambut damel wonten salah satunggaling bank swasta
Jalaran menika tiyang sepuhipun boten nyarujuki menawi Aris gadhah ugi nggladhi kewan segawon
Dangu-dangu tiyang sepuhipun sampun nyarujuki panyuwunanipun Aris menika
Aris miwiti tékadipun arupi ndamel komunitas sutrésna kewan segawon dipunewangi kanthi ngamèn ugi nggladhi segawon saking griya dhateng griya sanès amargi nalika samanten kekirangan béaya kagem nggladhi segawon
Piyambakipin mbélani ngajokaken krédit kagem tumbas kandhang segawon
Ugi nalika nggladhi segawon punika boten gampil, kedah nguwaosi saha gumatos rumiyin kaliyan kéwan segawon
Sapunika Aris dados panggladhi kéwan segawon, wonten kaprigelan tartamtu ingkang dhasar kadosta tiarap
Aris punika pangarsa AK9 Dog Training Center wonten tlatah kutha Bandung
AK9 punika satunggalipun institusi kéwan segawon ingkang gadhah standar internasional saking INSARAG
Badan saking PBB ingkang ngasta prakawis-prakawis pawilujengan salebeting bencana alam wonten dunya
Ugi piyambaké taksih miwiti wonten SAR Dog saha sareng kaliyan Jakarta Rescue ngasta babagan korban bencana mligi ingkang taksih sugeng
Unit SAR Dog punika dipundamel sareng kaliyan Zeni Konstruksi TNI Angkatan Darat
Kagiyatan SAR Dog wonten Indonésia punika taksih kalebet awis
Lajeng, Aris punika ugi mbangun komunitas pandarbé kéwan segawon Agility Bandung Group (ABG)
Aris sampun mbiyantu madosi korban-korban bencana wonten Palu, Lombok ngantos Nagara Népal
Sapunika gladhènipun sampun kathah ngantos wonten ketangkasan, show, kabetahan nglacak narkotik saha bahan peledhak
Sadèrèngipun dados panggladhi kéwan segawon, Aris punika nyambut damel wonten satunggaling bank.
Ugi naté makarya freelance nalika kuliah
Sacara jangkepipun punika riwayat pakaryanipun saking Aris Aprila: Pangaji
Pangaji-pangaji ingkang sampun dipungayuh inggih punika:
Asmani inggih punika tiyang sepuh ingkang ngadhahi yuswa kirang langkung 72 taun, ananging taksih giyat nindhakaken kagiyatan inggih punika nambali mergi ingkang sami bolong-bolong wonten ing Désa Singamerta, Kecamatan Ciruas, Kabupatèn Sérang Banten
Sanadyan sampun sepuh ananging Asmani nggadhahi kareb ingkang ageng inggih punika sami tetulung lan migunani dhumateng sasami
Tanpa pamrih Asmani nambal mergi ingkang bolong-bolong supados ngirangi wontenipun kacilakan
Sampun 6 taun dangunipun Asmani nambali mergi ingkang bolong-bolong wonten ing Désa Singamerta
Saben dintenipun Asmani ngangkut bahan kangge nambal mergi punika kanthi mlampah boten nganggé sandhal lan namung ngagem alat sawontenipun kadosta pacul lan èmbèr
Sinaosa sampun sepuh Asmani taksih giat lan kiat ngangkat èmbèr ingkang dipunmomot krikil lan pecahan gendhèng kala wau, wondéné pacul dipunpikul wonten ing pundhak sisih kiwa
Risakipun mergi wonten ing Désa Singamerta punika kapitung sampun parah amargi kathah-kathahipun mergi ingkang risak punika ngantos 10 ngantos 20 CM jeronipun, ananging risakpun mergi punika boten dipunpundhut sisah déning Asmani, sekedhik baka sekedhik kathahing mergi ingkang bolong saged katutup ngginakaken material krikil lan gendhèng ingkang dipun ratakaken dening Asmani
Kirang langkung 12 kilometer saking punjer kota Sérang, Désa Singamerta taksih kathah sanget mergi ingkang kedah dipun dandosi amargi sampun bolong-bolong
Wondene jeglongan utawi bolongan saking mergi kala wau nalika jawah dados kembengan ingkang isinipun toya lan endhut sakpunika salah satunggalipun ingkang njalari wontenipun kacilakan
Kagiatan ingkang kaitung kagiatan aurat punika dipunlampahi Asamani kanthi ikhlas lan boten ngajeng-ajeng paringipun tiyang sanès
Boten sakedhik para pangagem mergi ingkang sakkliwer mlampah, ndhèrèk prihatin kanthi paring arta dhateng Asmani piranti tandha maturnuwun, ananging Asmani namung mèsem lajeng nglajengaken kagiyatanipun
"“Kula boten nate nyuwun arta dhateng para pangagem mergi
Arta ingkang diparingaken punika, kula ginakaken kagem tumbas songkro, supados saged ngangkut watu.”" Ngendikanipun Asmani ingkang sampun kesupèn tanggal yuswanipun
Kagiatan punika dipunlampahi déning Asmani ngantos boten tepang wekdal
Mangsa rendheng punapa déné mangsa ketiga Asmani taksih giyat nambal mergi ingkang bolong punika
Kanthi ngginakaken caping utawi sarung ingkang dipungubetkaken wonten ing mustakanipun saperlu kagem nutupi badanipun saking panas srengéngé
"“kula boten gadhah kenalan kanggé nyuwun bantuan
Wontené kali nggih kula mendhet watu wonten ing kali punika.”" Ngendikanipun Asmani
Nalika mangsa ketiga, Asmani gampil sanget angsal séla wonten ing lèpèn punika, amargi toya wonten ing lèpèn boten santer kados déne nalika mangsa rendheng
Bènten kaliyan mangsa rendheng, Asmani kedhah slulum wonten ing lèpen punika amargi toyanipun kathah lan mili santer
Saksanesipun material sèla, Asmani ugi mundhuti pecahan-pecahan tilaran bangunan ingkang sampun dipunbuang dening tiyang
Sedaya kagiatan punika dipunlampahi déning Asmani piyambak, ananging kala-kala wonten ugi warga masyarakat ingkang ndhèrèk mbiyantu Asmani nambal mergi punika, wonten ugi ingkang ndhèrèk nyumbang séla lan material sanesipun
Mekaten kala wau ingkang njalari Asmani nlajengkaken pandamelanipun
Kados déné boten wonten sayahipun, Asmani taksih giyat nindhakaken pakaryan nambali mergi ingkang risak parah
Asmani taksih setya sanajan sampun suda pamirengan
Tiyang ingkang badhe wawanrembag kaliyan Asmani kedah radi bengok lan radi caket kaliyan talinganipun Asmani punika
Wonten ugi ingkang wawanrembag mawi cara tulis, ananging kathah-kathahipun Asmani namung gemujeng amargi boten mangertos punapa ingkang dipunsuwunkaken pirsa lawan micaranipun
Nalika gemujeng, waja kagunganipun Asmani ingkang cacahipun kintun 5 punika katingal sajak damel guyu.
Warga bingah mirsani solah bawanipun Asmani lan sami ndherek ndongakaken kagiyatanipun Asmani ingkang kaitung mulya punika
Siaosa sampun suda pamirengan ananging Asmani taksih mawas nalika kagiyatan mliginipun kagiyatan wonten ing pinggir mergi, sinosa boten mireng klakson utawi sakliweranipun kendharaan ingkang sami ugal-ugalan, syukur Asmani taksih rahayu ngantos sakpunika boten nate kesrempet motor punapa déné mobil
Sasampunipun kagiyatan, Asmani ngaso wonten ing sishipun kalèn irigasi
Papan punika inggih papan kagem ngaso sawatawis saksampunipun asmani nyambut damel nambal mergi
Panjenenganipun masuh pangarasanipun, masuh rasukan ingkang sampun kathah kringet punika lajeng siram wonten ing papan punika
Asmani punika mlebet tiyang ingkang sedherhana, Panjenenganipun gesang kaliyan rayinipun ingkang nama Bastari 53 taun ing Désa Singamerta
Dalemipun asmani awujud bangunan ingkang nggadhahi amba 60 mèter persegi wonten ing gang désa ingkang boten saged dipunlampahi mobil
Dalem punika boten nggadahi plafon sakhéngga gendhèng wonten nginggilipun katingal
Tègelé namung saking tègel semèn sakwontenipun
Saben dintenipun namung dhahar sekul lawuh iwak asin, tigan, lan sayur asem, ananging punika tansah dipunsyukuri dening Asmani.
Bambang Hartono Michael Bambang Hartono (78) misuwur minangka salah satunggaling tiyang ingkang paling sugih ing Indonésia
Nalika dipuntlisik saking sisi ulahraga, Hartono mawi kantor-kantoripun identik kaliyan pembinaan "badminton"
Kamangka, ing suwalikipun, Hartono kanyata uga remen "bridge", ulahraga taktik ngagem kertu rémi
Wonten ing Asian Games Jakarta-Palembang 2018, Hartono badhé ngiyataken klompok "bridge" Indonésia
Menawi mboten wonten alangan lan resmi tandhing ing ajang ulahraga bangsa-bangsa Asia punika, tiyang jaler kalairan Kudus, Jawa Tengah, 2 Oktober 1939, punika bakal dipuncatet ing sejarah minangka atlet Indonésia sepuh piyambak ing acara laga kasebat
Saksanésipun idéntik kaliyan kaluwarga pangusaha, ugi urip ing tengah lingkungan kaluwarga ingkang remen sanget "bridge"
Mboten getun, piyambakipun ugi remen "bridge" wiwit taksih alit
Tepangan utaminipun kaliyan ulahraga ulah utek punika kadadosan wiwit yuswanipun taksih enem taun
Hartono wekdal alit dipunajak dolanan "bridge" kaliyan tiyang sepuhipun
Kagem Hartono, "bridge" inggih punika ulahraga ingkang mboten mbosenaken
Amargi, ing pertandhingan, wonten atusan ugi éwuan jinis kertu ingkang medal
Ulahraga punika ngajak pemainipun supados terus ngasah utek kagem nganalisis dolanan lawanipun
Kanthi mboten langsung ulahraga sanget mbantu Hartono ingkang ugi dados pabisnis, utaminipun marisaken perusahaan saking almarhum bapakipun, Dados Atlét
Mboten namung dados karemenan, Hartono saéstu fokus ing "bridge"
Liwat didikan pamanipun, Hartono dados pemain "bridge" ingkang lumayan saé
Kacatet, saking yuswa wiwit 12 taun utawi saking 1951, Hartono sampun dados atlét "bridge" ingkang sering tanding ing wilayah Jawa Tengah
Babagan punika dilajengaken ngantos sakniki
Kamangka kagolong sibuk minangka pabisnis ingkang ngelola sajumlah perusahaan, piyambakipun tetep tekun latian
Paling mboten, piyambakipun tansah latian "bridge" minimal 1 jam sedinten ingkang dipuntindakaken minimal 5x ing seminggu
Prestasi Hartono mboten kanggé dolanan kaliyan ngraih jumlah gelar ingkang dipuntepang masyarakat, sae ing negara piyambak utawi ing mancanegara
Ing negara piyambak, paling mboten piyambakipun mesthi ngraih medali perunggu pepathan putra ing PON Ka-15 ing Surabaya, Jawa Timur, taun 2000 lan perunggu pepathan putra ing PON Ka-18 ing Pekanbaru Riau, taun 2012
Ing tingkat Asia, Hartono inggih ngraih emas pepathan senior ing Kajuwaran Asia taun 2009 lan 2011, sarta pérak pepathan senior ing Kajuwaran Asia taun 2017
Ing tingkat dunya, piyambakipun inggih ngraih perunggu pepathan senior ing Kajuwaran Dunya taun 2008, 2009, lan 2010
Katégori senior inggih punika kategori kangé atlét yuswa ing inggil 60 taun
Berkat semangat lan kagigihanipun, Hartono kapilih mlebet pepathan nasional "bridge" Indonésia ing Asian Games 2018, kamangka yuswanipun kagolong sampun sepuh
Ketua Umum Pengurus Besar Gabungan Bridge Seluruh Indonesia (PB Gabsi) Ekawahyu Kasih ngendika, Hartono punika kagolong sosok ingkang saé
Kamangka mlebet tiyang paling sugih ing Indonesia, piyambakipun mboten naté nyuwun layanan istiméwa wekdal gabung ing pelatnas "bridge" kagem Asian Games 2018 setaun punika
Hartono angsal layanan panginepan (hotel) lan menu dhaharan ingkang sami kaliyan atlét sanésipun
Satebih punika, "bridge" dipunanggep mboten saé ing masyarakat
Mboten sakedik warga ingkang nganggep ulahraga punika judi.
Amargi, ing masyarakat, dolanan kaliyan kertu remi tansah dipunanggep judi
Hartono naté dipuncacad dening ibu ingkang komunikasi ing dialog interaktif babagan Program Bridge Masuk Sekolah ing RRI, Jakarta, taun 2002
Ibu punika nganggep Hartono sampun ngajaraken judi ingkang mboten patut dipuntindakaken
Amargi stigma punika Hartono péngin mbantu sosialisasi "bridge" ing seluruh Indonesia, ugi ing Acéh laan Sumatera Barat
Paling mboten, ing taun 1981, Ketua Umum PB Gabsi wekdal punika, Amran Zamzani, nyuwun bantuan Hartono nindakaken sosialisasi bridge ing kalih daérah kasebat
Hartono naté njabat Ketua Pembina PB Gabsi periode 2014-2018
Dados anggota tetep Pembina PB Gabsi sampun dipuntindakaken taun 1984 ngantos sakniki
Mboten sakedhik piyambakipun mbantu pambinan "bridge" kaliyan yayasan ingkang dipungadhahi, antawisipun Djarum Foundation
Sakniki netep ing Asian Games, Hartono ingkang dolanan ing nomer super campuran nggadhahi tekad turut mbantu timnas bridge Indonesia kangge nggayuh minimal 2 emas
Ing mbenjing, piyambakipun inggih pengin sanget ningali bridge terus kanggé dolanan ing Asian Games mboten namung ing Asian Games 2018
Nanging, piyambakipun ugi pengin ningali "bridge" ing pertandingan Olimpiade
Dudi Krisnadi Dudi Krisnadi, yaiku petani herbal kang lair ing Pangandaran tanggal 15 Maret 1969
Dudi Krisnadi iku Sarjana Agronomi, Fakulltas Pertanian Universitas Siliwangi, Tasikmalaya
Nduwéni garwa kang jenege Titik Marwiyah
Dudi Krisnadi nduweni kagiyatan kanggo mbiyantu masyarakat ing desa iku
Kagiyatan iku yaiku bareng-bareng budidayakakè tandhuran Moringa
Dudi ora penak amarga poyensi tiyang enom ing desane, mula kui Dudi nduwéni semangat
saka godhong kèlor, Dudi pra mung nambah asupan kanggo warga, ananging bisa mbiyantu amarga desane sing ora maju
Dudi ndèlok saka data statistik kang nyebatakè bakal ana bonus demografi ing taun 2035 kang bisa saka 70% warga ing Indonesia pas iku akèh-akèhe saka tiyang enom
mula iku, generasi kang isih enom kudu kuat, sèhat lan kudu bisa saingan karo bangsa liyane
pamikiran iku anyak taun 2005 pas Dudi dadi pemerhati lan pemberdaya warga desa pinggir hutan
pas iku, Dudi mèlu survei ing 6.000 desa-desa pinggir hutan ing Jawa lan Madura
Akèhe wargane urip prihatin, ora nduwéni lahan kang ombo, lan pilihan panganan kang sithik
Bebrayan iku nunut tani ing lahan nduwéne perhutani
Adoh saka sumber banyu kang ageng, dadosakè petani desa mung bisa nandur jagung, dele, lan sayur
Infrastruktur desa uga sithik, akses dalan sak enekè lan adoh saka puskesmas
Bebrayan iku akèh kang kurang gizi amarga ora nduwéni dhuwit
nanging masa depan iku bisa sae amarga eneke nutrisi uga panganan kang sèhat kang cedhak uga murah
Ananging bebrayan iku ora padha bisa entuk kuwi kabèh
Kagiyatan kang dilakoake saiki yaiku : 1
Kang nduwéni Moringa Organik Indonesia, Blora 2
Pemerhati Bebrayan Desa Hutan 3
Kang ngedegakè Taruna Desa Hutan Indonesia 4
Kang ngedegakè Kampung Konservasi Kélor ing Ngawenombo, Blora Dudi wis tau dadi pengurus International Association Agricultura Student (IAAS) Region Asia Pasifik taun 1993-1994
Salah sawijine kagiyatan kang dilakokakè yaiku ngunggahké nutrisi saka tanduran lokal
Ana kasus keluwén ing Afrika, bebrayan ing kana bisa dislametakè saka nyebarakè produk kang bahan bakunè saka godhong kèlor (Moringa oleifera)
Ana ing taun 2001, kampanye kèlor teka ing Nusa Tenggara Wetan (NTT)
15 taun suwene Dudi melu ngembangakè nandur puluhan éwu hektar tanduran kèlor
Kèlor dadi tanduran kang bisa paring pambiyantu warga ing NTT lan dhaerah liyane.
“Yen ana wong sing kesurupan, biyasane bisa mari yen disabeti tanduran kèlor” jare Dudi
Dadi, ana ing lahan 3 hektar, Dudi lan pegawai liyane nyoba gawe kebon kèlor
Wiwitane, warga ora ngentukakè
Warga ing pinggire kebon nesu lan ngekon Dudi lunga saka kana
Tau, tanduran kèlor kang wis mekar iku dijabuti
Jebulè tanduran kèlor iku dianggep mistis lan dadi nggusah setan
Saiki, Dudi diewaki kanca-kancane luwar negeri, sue-sue warga Ngawenombo bisa nerima tanduran kèlor ing desane
Saiki, tanduran kèlor wis luwih saka 70 ewu wit
Yen umure wis 2 taun, kèlor wis bisa dipanen
Yen panen, Dudi ngajak luwih saka 50 warga lan kabèh opahe sing dinggo mbayar warga kui bisa nganti Rp.60 yuta
Dudi uga mbagekakè bibit kèlor ing kabèh warga, supaya warga bisa nandur kèlor ing omahe dhewe-dhewe lan bisa dipanen kanggo dinan
Desa Konservasi kèlor uga mbukak kasempatan kanggo tiyang umum sing kepingin sinau babagan cara ngolah kèlor
Pesertane iku bisa mandiri uga bisa kelompokan
peserta saka luwar kota biyasane disediani omah kanggo nginep (homestay)
Alon-alon, kèlor uga dadi daya tarik kanggo wisata ing ndesa.Ora mung saka Indonesia, ananging uga seko luwar Indonesia, tuladhane Israel, Haiti, lan Amerika Serikat
Wong sing padha teko biyasane uga bisa mangan olahan saka kèlor sing wajib dirasakake
Ing Laboratorium Moringa, pengolahan kèlor terus dikembangakè
Ora mung godhong kang diolah ananging uga woh lan kembang anyak dimupangati kanggo bahan kosmétik kang wujude krim, sabun, parfum, lan "pomade"
Ibu-ibu ing kana uga diajari kanggo gae dodol, puding, cincau, es krim, lan serbuk kèlor
Sing pinter gae dodol kèlor entuk tambahan 500-sak yuta saben sasi
Bebrayan Ngawénombo saiki bungah amarga desane saiki nduwéni peran kanggo ngingkatakè gizi kanggo bebrayan
Kèlor uga bisa ngangkat peradaban ing desa tepian hutan jati iku
Kèlor uga bisa dadi teh
Dudi uga ngolah kèlor dadi tepung kang alus, ukurane 500 mesh
cara kanggo ngasilakè tepung alus ngono iku nganggo cara ngisep godhong moringa pas proses isih dadi godhong garing
Kanggo pasar lokal, Dudi mayokakè produk kèlor nganggo 71 toko sing wis kasebar ana ing Indonesia
Sesasi, Dudi bisa ngadol 2 ton tepung godhong kèlor sing regane Rp.250.000 sekilone, utawa Rp.500 yuta per sasi
Tepung godhong kèlor iku dadi bahan baku sing bisa dadi teh, panganan, kapsul herbal, lan "produk" kosmetik.
Donald Santoso Donald Santoso ya iku Kapten Timnas Basket Kursi Roda Indonesia, lair tanggal 21 November 1989 ing California, Amérikah Sarékat
Donald Santoso nduwé bojo sing jenengé Aileen Kim Santoso lan nduwe anak siji yaiku Keidance
Ana ing Indonesia jeneng Donald Santosa ora pati misuwur, amarga dhéwéké wiwit SD tekané S2 ana ing Amerika Sarekat
Ananging saiki dhéwéke bisa dikenal akeh uwong, opo manèh ing donya ulahraga, amarga dhéwéké dadi kapten Timnas Olahraga ingkang sepisan
Padha kaya bocah liyane kang urip ana ing Negara NBA, Donald cilik seneng marang basket
Kabèh lumaku tanpa ana alangan apa-apa lan kabisanane dolanan basket saya mundhak lan dadi apik
Ananging, uripe malèh sawise oleh cedera ligament nalika umur 17 taun
Kanggo para atlet, cedera ligament bisa mari kanthi dalan oprasi
Nanging kabèh iku ora kanggo Donald, wis kaping 6 anggoné nglakoni oprasi lan kabèh ora ana kasilè
Cedera iku ora nggawé dhéwéké lumpuh kabèh, ananging Donald ora iso lumayu lan dolanan basket kaya mbiyèn manèh
Sawisé oprasi kang kaping 6, Donald budhal menang Arizona kanggo nglanjutaké S2
Ana ing Arizona anggone dhéwéké kenal marang ulahraga basket kursi rodha
Senadyan angèl semangaté ora tau pedhot
Rasa kelangan anggoné nduwé kabisan lumayu, mlumpat lan kumpulan saiki uwis urip manèh amarga ana basket kursi rodha
Semangat ing uripé sanalika kuwi njedhul maneh
Tékad uga ora bakal nyerah
Salah siji kang dadi idholané yaiku pemainé Cleveland Cavalier, Derick Rose
Rose ora béda karo dhéwéké, pebasket kang ngalami cedera
Ing pungkasan taun 2017, Donald mutusaké supaya balik menyang Indonésia
Anggoné balik Donald ora amarga tanpa alesan, ananging dhéwéké nduwé gegayuhan kanggo nularaké pengalaman marang wong kang nandang disabilitas, luwih-luwih ing ulahraga basket
Marga niaté kang becik, malahan kabèh kui dadi cikal bakalé Timnas Basket Kursi Roda Indonesia
Ndilalah Indonesia bakal nggelar pésta olahraga disabilitas Asia, Asian Para Games 2018
Amarga iku, anané Timnas Basket Kursi Roda wigati banget supaya Indonésia nduwéni perwakilan ana ing Asian Para Games
Kabèh mau ora ucul saka campur tangané Donald Santoso kang péngén ngembangaké Basket Kursi Roda supaya bisa ngrembaka ning Indonésia
Kanggo pemain Timnas Kursi Roda Donald lan pelatih Indonesia Fajar Brillianto sing nggolèki dhéwé kanthi cara nyelèksi 40 uwong saka sak Indonesia lan milih 11 wong sing paling apik kanggo dilebokaké ana ing Timnas
Ana rong tantangan nalika nglatih Timnas Basket Kursi Roda, sepisan nglatih fundamental utawa dhasar-dhasar basket lan kapindho yaiku cara nggunakaké kursi roda
Donald ora mung nglatih, ananging dhéwéké uga nggolèkaké kursi roda kanggo para pemain Timnas lewat kancané kang ana ing Amérika lan Australia supaya para pemain Timnas bisa olèh fasilitas sing layak kanggo tandhing ana ing Asian Para Games
Amarga kursi roda sing digunakaké kanggo para pemain Timnas Basket Kursi Roda nduwéni ciri khas dhéwé.
Bentuk lan modhèlé uga béda, sakliyané kui panganggoné uga béda, lan kudu nganggo tèknik kang mligi
Témbakan "three point" sing gawé wong nonton bakal dadi gumun, ora mung gumun nanging uga anyel
Anyel amarga dhéwéké sing sampurna ora bisa kaya Donald
Dhéwéké pinter gawe tembakan "three point" kamangka ora nganggo mlumpat, lan ora bisa obah bébas mindhahaké awaké
Donald tetep thenguk ana ing kursi rodhané
Témbakan kang titis, obahe kang cepet, trengginas, lan tangané sing kuwat ora beda karo wong normal
Nalika isih kuliah S2 ana ing "Arizona State University," Donald dadi kaptèn "tim basket kursi rodha." Rong taun mbéla tim basket ing universitasé Donald ditawani lumebu lan dadi salah sijining skuat tim basket kursi rodha Phoenix Suns
Rong taun bareng-bareng Phoenix Suns Donald mutusaké mandhek lan bali menyang negara asalé yaiku Indonesia